Diari Oficial de la Generalitat Valenciana


Sumari del DOGV 9935, del 12-09-2024 (2024/9102)

RESOLUCIÓ de 5 d'agost de 2024, del director gerent de Ferrocarrils de la Generalitat Valenciana, per la qual s'informa de la modificació de les bases del procés selectiu per a cobrir les places de manteniment de les ofertes d'ocupació pública d'esta entitat corresponents als anys 2021, 2022 i 2023, bases publicades en la Resolució de 17 de juny de 2024, del director gerent de Ferrocarrils de la Generalitat Valenciana (DOGV 9886, 05.07.2024).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9102

CVE
:   URPB-T-9773-8525

Data del document
:   05-08-2024

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * Ferrocarrils de la Generalitat Valenciana

*Primer*. El DOGV núm. 9886, de 05.07.2024 va publicar la Resolució del director gerent de Ferrocarrils de la Generalitat Valenciana (d'ara en avant FGV) de 17 de juny de 2024 per la qual es donaven a conéixer les bases del procés selectiu per a la cobertura de determinats llocs de treball de manteniment d'FGV que incloïen places de: encarregat/a de subestacions i telecomandaments, oficial/a d'ofici de taller, cap d'equip de línia electrificada, oficial/a zelador/a de línia electrificada i muntador/a d'instal·lacions elèctriques i automatismes, totes elles integrades en les ofertes d'ocupació pública (OOP) de l'entitat corresponents als anys 2021, 2022 i 2023.

FGV, en la natural dinàmica d'adaptació permanent de la seua plantilla a les canviants necessitats que demanda la més adequada prestació del servici públic de transport que té encomanat, treballa en la possibilitat de modificar alguns dels llocs inclosos en el dit procés selectiu. Així, les bases referides ja contenen en el seu epígraf 1, ‘Objecte de la convocatòria’, una menció a unes certes places que podrien o no acabar dotant-se en funció dels resultats d'un procés d'estudi organitzatiu en marxa referit al taller de manteniment de material rodant d'FGV a Alacant, en ser susceptibles d'amortitzar-se de la relació de llocs de treball (RPT) d'FGV.

En este marc, existixen també altres 3 places també incloses en l'annex 1 de les reiterades bases que estan igualment pendents de la seua possible amortització de la RPT i és per això que, en atenció a un criteri bàsic de prudència i per a evitar la dotació amb personal fix de places que poden desaparéixer a curt termini, amb les implicacions d'orde organitzatiu i laboral que d'això es derivarien, es considera convenient establir que la dotació de les 3 places que a continuació es detallen, incloses entre les quals conformen el procés selectiu en qüestió, quedarà en suspens i podrà o no fer-se efectiva en funció del resultat de les actuacions que es realitzen quant a la configuració de la RPT.

Les 3 concretes places afectades per esta mesura són les següents:

|  |  |  |  |  |  |
| --- | --- | --- | --- | --- | --- |
| *Núm. lloc* | *Denominació* | *Grup professional* | *Demarcació* | *Nivell acadèmic* | *Torn* |
| 31701173 | Muntador/a d'instal·lacions elèctriques i automatismes | Oficials/es | València | Punt 2-f) Bases | Lliure general |
| 54907858 | Muntador/a d'instal·lacions elèctriques i automatismes | Oficials/es | València | Punt 2-f) Bases | Lliure general |
| 30147017 | Muntador/a d'instal·lacions elèctriques i automatismes | Oficials/es | València | Punt 2-f) Bases | Lliure general |

  

*Segon*. D'altra banda, l'OOP d'FGV corresponent a l'any 2018 va incloure 4 places d'encarregat de subestacions i telecomandaments a Alacant. Ja en el seu moment es va informar que, com que estes 4 places estaven ocupades de fet per agents que podien tindre la consideració legal d'‘indefinits no fixos’ i atés que tal consideració estava llavors subjecta a una acció judicial en curs que havia de confirmar-la o no, la seua convocatòria pública quedaria supeditada al que determinara la resolució ferma que donara fi a tal acció judicial. Finalment, la qüestió va quedar resolta per Sentència 762/21 del TSJCV, de data 20.10.2021, que va vindre a confirmar la condició d'‘indefinides no fixes’ d'estes persones, la qual cosa obligava FGV a concursar estes places.

Com que el procés selectiu ara convocat és el primer que s'anuncia per FGV després de la resolució judicial citada, és ací on han de convocar-se estes places, que són les següents:

|  |  |  |  |  |  |
| --- | --- | --- | --- | --- | --- |
| *Núm. lloc* | *Denominació* | *Grup professional* | *Demarcació* | *Nivell acadèmic* | *Torn* |
| 30430100 | Encarregat/da de subestacions i telecomandaments (PM) | Oficials/es | Alacant | Punt 2-f) Bases | Lliure general |
| 92365527 | Encarregat/da de subestacions i telecomandaments (PM) | Oficials/es | Alacant | Punt 2-f) Bases | Lliure general |
| 40492192 | Encarregat/da de subestacions i telecomandaments (PM) | Oficials/es | Alacant | Punt 2-f) Bases | Lliure general |
| 90161841 | Encarregat/da de subestacions i telecomandaments (PM) | Oficials/es | Alacant | Punt 2-f) Bases | Lliure general |

  

*Tercer*. Exposat tot l'anterior, per la present es resol modificar les reiterades bases en els termes següents:

A) Es modifica el títol de la Resolució de 17 de juny de 2024, que queda redactat així:

«Resolució de 17 de juny de 2024, del director gerent de Ferrocarrils de la Generalitat Valenciana, per la qual s'informa de la publicació de les bases del procés selectiu per a cobrir les places de manteniment de les ofertes d'ocupació pública d'esta entitat corresponents als anys 2018, 2021, 2022 i 2023 i es donen a conéixer les mateixes»

B) Es modifiquen els 2 primers paràgrafs del punt 1 de les bases indicades, que queden redactats com seguix:

«1. Objecte de la convocatòria. És objecte de la present convocatòria la selecció de personal fix per a la cobertura de 74 llocs de treball: 56 d'oficial/a d'ofici de taller en València, 6 d'oficial/a d'ofici de taller a Alacant, 3 d'encarregat/da de subestacions i telecomandaments a València, 4 d'encarregat/da de subestacions i telecomandaments a Alacant, 1 de cap d'equip de línia electrificada a València, 1 d'oficial/a zelador/a de línia electrificada a València i 3 de muntador/a d'instal·lacions elèctriques i automatismes a València. Les persones que superen el procés selectiu ací regulat i no obtinguen plaça fixa quedaran integrades en les borses d'ocupació temporal del punt 11.

Els llocs indicats corresponen a les ofertes d'ocupació pública de Ferrocarrils de la Generalitat Valenciana (d'ara en avant FGV) dels anys 2018, 2021, 2022 i 2023 i es detallen en l'annex I. Tots els llocs d'oficial d'ofici de taller que figuren en este annex en la demarcació d'Alacant estan en l'actualitat subjectes a estudi organitzatiu, per la qual cosa cabrà que queden exclosos d'este procés selectiu (i, amb això, del llistat de l'annex I) durant la seua tramitació, que no es doten o que es modifique el seu lloc de treball; en igual situació es troben els 3 llocs inclosos en el citat llistat de muntador/a d'instal·lacions elèctriques i automatismes a València. Si es dona alguna d'estes circumstàncies s'informarà oportunament les persones interessades»

C) Es modifica el segon paràgraf del punt 4 de les bases indicades, que queda redactat com seguix:

«Es podrà optar a una o a diverses classes de plaça; si hi ha diverses opcions hauran de prioritzar-se i esta elecció determinarà la classe de plaça a obtindre, no admetent-se posteriors canvis d'intenció i/o d'orde. Les classes de les places són:

a) Oficial/a d'ofici de taller València Sud

b) Oficial/a d'ofici de taller Germans Machado

c) Oficial/a d'ofici de taller Tarongers

d) Oficial/a d'ofici de taller Natzaret (amb residència en taller Tarongers)

e) Oficial/a d'ofici de taller el Campello

f) Encarregat/da de subestacions i telecomandaments a València

g) Encarregat/da de subestacions i telecomandaments a Alacant

h) Cap d'equip de línia electrificada

i) Oficial/a zelador/a de línia electrificada

j) Muntador/a d'instal·lacions elèctriques i automatismes»

D) Es modifica el quadre de l'Annex I de les bases indicades, afegint al mateix les places que s'han detallat en el punt Segon d'esta resolució.

*Quart*. Donat l'abast de les modificacions detallades, s'establirà un nou termini d'admissió de sol·licituds per a participar en el procés selectiu. A través de la seu electrònica d'FGV <www.fgv.es>, en l’apartat «Treballa en FGV», s'informarà sobre este particular.

I per deixar-ne constància als efectes que procedisquen, dispose que es publique la present resolució.

  

València, 5 d'agost de 2024

Alfonso Novo Belenguer

Director gerent